Enric Victor Eisseta

Enric Victor Eisseta (Manduèlh, 4 de febrier de 1834–Arle 31 de genier de 1921), dich Mèste Eisseta e tanben "lo felibre dei tamaríssas", foguèt un escrivan occitan felibrenc qu'escriguèt en provençau mistralenc.

 Biografia 
Enric Eisseta nasquèt dins una familha pagesa de Manduèlh. Se n'anèt jove s'installar a Forcas puei au Mas de Verd coma regisseire. D'ora foguèt membre dau Felibritge e venguèt un collaboraire ben pròche de Frederic Mistral. Ansin foguèt un dei sèt fondadors dau Museum Arlatenc. Escriguèt divèrsei tèxtes en pròsa, de poèmas e a mai compausèt tanben quauquei cançonetas e un fum de cantics tant per Arle, coma per lo pelegrinatge dei Santas Maria. Creèt lo jornau Lo Gau e a l'encòp collaborèt a l'Armanac provençau, l'Armanac de Lengadòc e mai lo jornau l’Alhòli . A laissat un recuelh de poèmas Li Saladello. Se moriguèt a Arle en 1921.

 Òbras 
 Un miracle ai Grandi Santas (1880)

 Liames extèrnes 
 Un miracle ai Grandi Santas a Gallica.fr

Categoria:Escrivan occitan del sègle XIX
Categoria:Escrivan del país de Nimes
Categoria:Naissença en 1834
Categoria:Decès en 1921